stanford-oval/wikipedia huggingface dataset:
ספר השירים האמריקאי הגדול
מבנה מוזיקלי ותמטי (נושאי)

המוזיקה היא שילוב אמריקאי מקורי בין ג'אז מוקדם, בלוז, רגטיים, השפעות אירופאיות של אופרטות, בעיקר אלה של גילברט וסאליבן ופרנץ להר והשפעות של מוזיקה ממקורות ההגירה העיקריים של המלחינים כמו אירלנד, איטליה ומוזיקה יהודית. עלילת חלק מהמחזות המוזיקליים התרחשה באתרים "אקזוטיים" (כגון ספרד, סין או ארצות ערב) ודרשה לפיכך שילוב קטעי מוזיקה "אותנטיים", דבר שהעשיר את ההשפעות והאלמנטים בשירים, שכאשר זכו לפופולריות הפכו לאופנות.
את השירים מאפיין מבנה של בית ופזמון. הבית מתאפיין בקצב משתנה בסגנון רובטו ובהגשה דיקלומית. הפזמון בנוי מ-32 תיבות במבנה AABA או ABAC. המלודיה של הפזמון קליטה ופשוטה יחסית, כאשר לעיתים נעשה שימוש בסולם פנטטוני, לדוגמה בשיר I Got Rhythm של ג'ורג' גרשווין, בסולמות כרומטיים כמו ב-Night & Day של קול פורטר, ובתחכום הרמוני כמו בשיר של ג'רום קרן All the Things You Are.
בשיר בדרך כלל שרד בתודעה הפזמון לבדו והוא המושר והמנוגן, לעיתים יחד עם בית או שניים. על אף שמקורות רוב השירים במחזות וסרטים, הם הופקעו מתפקידם עם השנים והפכו לשירים העומדים בפני עצמם, לפיכך קוצרו לכדי מסגרת של פחות מ-3 דקות. הלחנים מצטיינים במהלך הרמוני עשיר ומעניין, שקסם למאלתרי הג'אז. מקצב רוב השירים מתאים לריקוד ולחלק ניכר מהם הותאמו ריקודים.
התמליל הוא בדרך כלל פשטני מבחינת נושאיו ועוסק לרוב באהבה, אם כי היו כותבי שירים (איירה גרשווין, למשל) שהכניסו מסרים מורכבים ואף חתרניים לשירים הקלילים. בעוד שלרוב התמליל שויך לעלילת המחזה או הסרט המקוריים, היה התוכן כללי מספיק על מנת שתתאפשר שירת השיר במנותק מהקשרו. המילים, אצל רבים מהפזמונאים, משקפות שנינות, ברק והומור.
הכותבים ושיריהם העיקריים

ניתן לחלק את הכותבים ליוצרים שכתבו מילים ולחן כמו
אירווינג ברלין (White Christmas, Cheek to Cheek, Puttin' on the Ritz)
הוגי קרמייקל (Stardust,‏Georgia on My Mind (עם ביקס ביידרבק), ‏Lazy River)
קול פורטר (Night and Day, I've Got You Under My Skin, Begin the Beguine, Let's Do It, Let's Fall in Love, What Is This Thing Called Love?, Love for Sale, You're the Top, Just One of Those Things, All of You, I Get a Kick Out of You, Ev'ry Time We Say Goodbye, In the Still of the Night, It's De-Lovely, My Heart Belongs to Daddy, You'd Be So Nice to Come Home To)
זוגות של מלחין ופזמונאי כמו:
רוג'רס והמרשטיין (Oh What a Beautiful Mornin, People Will Say We're in Love, It Might as Well Be Spring, If I Loved You, Some Enchanted Evening, Shall We Dance?, My Favorite Things)
רוג'רס והארט (Bewitched, Bothered and Bewildered, My Romance, Have You Met Miss Jones?, My Funny Valentine, Blue Moon, The Lady Is a Tramp, Thou Swell, Lover, Where or When, This Can't Be Love)
האחים ג'ורג' ואיירה גרשווין (Someone to Watch Over Me, 'S Wonderful, Summertime, Embraceable You, I Got Rhythm, Fascinating Rhythm, The Man I Love, They Can't Take That Away from Me, Our Love Is Here to Stay)
פאטס וולר ואנדי ראזאף (Ain't Misbehavin', Honeysuckle Rose, Stompin' at the Savoy)
בנוסף ניתן למנות את המלחינים
ג'רום קרן (Ol' Man River ,The Way You Look Tonight ,All the Things You Are ,Smoke Gets in Your Eyes)
ורנון דיוק (I Can't Get Started (מילים: איירה גרשווין), Autumn in New York (מילים ולחן), April in Paris מילים: יפ הרבורג))
דיוק אלינגטון ובילי סטרייהורן (In a Sentimental Mood, It Don't Mean a Thing (If It Ain't Got That Swing), Satin Doll, Mood Indigo, Sophisticated Lady, Take the 'A' Train, I'm Beginning to See the Light)
הרולד ארלן (Over the Rainbow ("מעבר לקשת בענן"),Let's Fall in Love, Stormy Weather)
עם כותבי המילים נמנו, בין היתר,
דורותי פילדס (Exactly Like You, The Way You Look Tonight, On the Sunny Side of the Street)
הישאם ג'ונס (It Had To Be You, There Is No Greater Love)
יפ הרבורג (April in Paris, Somewhere Over the Rainbow, Brother, Can You Spare a Dime?‎)
ג'וני מרסר (מון ריבר וימי יין ושושנים (לחן: הנרי מנסיני), Come Rain or Come Shine,That Old Black Magic, Any Place I Hang My Hat Is Home (לחן: הרולד ארלן) ו-I'm Old Fashioned (לחן: ג'רום קרן).
המבצעים

בין המבצעים העיקריים של ספר השירים האמריקאי הגדול בשנות התהוותו נמנו אל ג'ולסון, לואי ארמסטרונג, פרד אסטר, פרנק סינטרה, ברברה סטרייסנד, בילי הולידיי, צ'ט בייקר, נט קינג קול, בינג קרוסבי, נינה סימון, שרה ווהן, דיינה וושינגטון ואחרים.
אמני ג'אז על כל זרמיו חזרו והקליטו שירים רבים והפכו אותם לסטנדרטים, בסיס מלודי והרמוני לאלתור. בשנות השבעים נכתבו רוב הלחנים של הסטנדרטים בספרי ה-"Real Book" אשר סייעו למוזיקאי ג'אז להכיר את הרפרטואר.
מאז ראשית שנות התשעים הפכו הקלטות מחודשות של שירים מספר השירים האמריקני הגדול לצעד מקובל על אמני פופ ורוק. נטלי קול הפיקה ב-1991 אוסף בן 22 שירים בשם Unforgettable... with Love (כולל דואט עם הקלטת קולו של אביה, נט קינג קול), שזכה להצלחה עצומה ועודד אחרים לבצע שירים אלה. בולטים בהם רוד סטיוארט, שהקליט ארבעה תקליטי "Great American Songbook" בין 2001 ו-2005 שזכו כל אחד מהם לפלטינה כפולה, דיאנה קראל, בט מידלר, סטינג, מוריסי, רופוס ויינרייט ואחרים. תוכנית הטלוויזיה אמריקן איידול, הביאה לחשיפה נוספת של השירים בראשית שנות ה-2000, כאשר רבים מן המתמודדים בחרו לבצע שירים "קלאסיים" אלה במסגרת התחרות.
לקריאה נוספת

Furia, Philip (1992). Poets of Tin Pan Alley. New York & Oxford: Oxford University Press. ISBN 0-19-507473-4.
Wilder, Alec (1990). American Popular Song: The Great Innovators 1900-1950. New York & Oxford: Oxford University Press. ISBN 0-19-501445-6.
Bloom, Ken (2005). The American Songbook: The Singers, the Songwriters, and the Songs. New York: Black Dog & Levental Publishers. ISBN 1-57912-448-8.
סן פרנסיסקו (קוקטייל)

| --- | --- |

 נתונים
 מרכיבים:  ג'ין, מיץ תפוזים, גרנדין 
 אופן ההכנה:  יש למזוג את הג'ין והתפוזים לכוס הייבול עם קרח, ולאחר מכן להוסיף את הגרנדין
 כוס:   הייבול
 קישוט:  פרוסת תפוז
 
סן פרנסיסקו (מאנגלית: San Francisco) הוא שם למספר קוקטיילים דומים. גרסה מפורסמת אחת המורכבת מ-45 מ"ל ג'ין, 90 מ"ל מיץ תפוזים, 15 מ"ל גרנדין. גרסאות רבות מוסיפות בנוסף גם ליקר בננה ומחליפות את ג'ין בוודקה. גרסה אחרת מכילה 60 מ"ל וודקה, 15 מ"ל טריפל סק, 15 מ"ל ליקר בננה, 45 מ"ל מיץ תפוזים, 45 מ"ל מיץ אננס ו7.5 מ"ל גרנדין. קוקטייל שונה לחלוטין עם שם זהה מכיל סלו ג'ין, ורמוט מתוק, ורמוט יבש, וביטרס תפוזים.
כדי להכין את המשקה, מוזגים את המרכיבים להייבול מלאה בקרח, ולבסוף מוסיפים את הגרנדין ומקשטים בפרוסת תפוז.
לקריאה נוספת

עופר קורן, 69 קוקטיילים, פרדס חנה כרכור: הוצאת אלרן, 2003, עמ' 40 (שתי גרסאות של הקוקטייל)
ראו גם

טקילה סאן רייז (קוקטייל)
הערות שוליים

↑  san-francisco אתר drinksfeed
↑  san-francisco, אתר diffordsguide
↑  San Francisco Cocktail, אתר thespruceeats
| קוקטיילים |
| --- | --- | --- |
| סוגי קוקטיילים | קוקטייל יין • קוקטיילי שלהבת • קוקטיילי חנקן נוזלי • סאוור • פונץ' |  |
| ציוד וכלים לקוקטיילים | שייקר •  כפית בר • מבחש • מסננת קוקטיילים • מגרסת קרח • ג'יגר |  |
| עיטורי קוקטייל | דובדבן מסוכר • מטריית קוקטייל • קשית שתייה |  |
| סירופים וציוד נוסף | מי סוכר • גרנדין • מכונת קפה • מסחטה • בלנדר |  |
| כוסות לקוקטיילים |  כוס מרטיני •  כוס אולד פאשנד •  כוס ברנדי סניפטר •  כוס הייבול •    כוס יין •  כוס מרגריטה •  כוס קולינס •  כוס שמפניה |  |
| אחר | בר • מסיבת קוקטייל • פליירינג • מוזג • איגוד הברמנים הבינלאומי • אנגוסטורה ביטרס • שמלת קוקטייל |  |
ערך זה הוא קצרמרבנושא משקאות. אתם מוזמנים לתרום לוויקיפדיה ו.
עורק העכוז התחתון

| --- | --- |
 שיוך:  subdivision of anterior division of internal iliac artery 
 תיאור ב:  האנטומיה של גריי (מהדורה 20) (620) 
 מזהים
 לטינית (TA98):  arteria glutaea inferior 
 טרמינולוגיה אנטומיקה:  A12.2.15.018 
 TA2 (2019):  4355 
 FMA:  18871 
 מערכת השפה הרפואית המאוחדת:  C0226372 
 
ענפי עורק הכסל הפנימי, ובכללם עורק העכוז התחתון
עורקי העכוז וגב הירך. עורק העכוז התחתון צמוד לעצב השת במרכז התמונה
עוֹרֵק הָעַכּוּז הַתַּחְתּוֹן (TA: arteria glutaea inferior), שנקרא בעבר עוֹרֵק הָעַכּוּז הַזְּנָבִי (arteria glutaea caudalis), הוא עורק באגן היוצא מעורק הכסל הפנימי ומספק דם לשרירי העכוז והירך, לעור המכסה אותם ולעצב השת. זהו הענף הסופי הגדול ביותר של החטיבה הקדמית של עורק הכסל הפנימי, אם כי לעיתים הוא יוצא מהחטיבה האחורית.
העורק נע אחורנית בין עצבי העצה, על פי רוב העצבים השני והשלישי, ויוצא מהאגן דרך חלקו התחתון של נקב השת הגדול, מתחת לשריר האגסי. לאחר צאתו מהאגן הוא יורד במרווח שבין תל הירך הגדול וגבשוש עצם השת, מלווה בעצב השת ובעצב עור הירך האחורי ותחת מעטה שריר העכוז הגדול. במהלכו מסתעף ממנו העורק המלווה של עצב השת. עורק העכוז התחתון ממשיך מטה לאורך הירך ומשיק עם ענפים של העורקים הנוקבים.
מעורק זה יוצא העורק המלווה של עצב השת.
ראו גם

עורק העכוז העליון
| --- | --- |
בקרת זהויות :  TA98: A12.2.15.018 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
סמסונג גלקסי Z פליפ 3

| --- | --- |


 מידע כללי
 סוג:  דגם של טלפון חכם 
 יצרן:  סמסונג אלקטרוניקה
 תאריך הפצה:  27 באוגוסט 2021
 סדרה:  Samsung Galaxy Z series 
 הקודם בסדרה:  סמסונג גלקסי נוט 20 
 הבא בסדרה:  סמסונג גלקסי Z פליפ 4 
 מידע טכני
 מערכת הפעלה:  אנדרואיד 12
 מעבד:  מעבד 8 ליבות (1x2.84 GHz, 3x2.40 GHz ו-4x1.80 GHz) Kryo 680
 נפח אחסון:  128GB או 256GB
 זיכרון:  8 ג'יגה בייט RAM
 סוללה:  3300 מיליאמפר-שעה
 רשת:  2G, 3G, 4G, 5G
 מידות
 משקל:  6.46 גרם
 אתר רשמי
 
סמסונג גלקסי Z פליפ 3 (באנגלית: Samsung Galaxy Z Flip3) הוא טלפון חכם מתקפל מתוצרת סמסונג אלקטרוניקה, הוא חלק מסדרת סמסונג גלקסי Z. הוא הוכרז ב-11 באוגוסט 2021 באירוע Samsung Unpacked לצד סמסונג גלקסי Z פולד 3. הוא יורשו של סמסונג גלקסי Z פליפ. למרות שזהו הדגם השני שבסדרת ה-Z פליפ, הוא ממותג כ-Z פליפ 3 לצורך עקביות עם ה-Z פולד 3.
מפרטים > עיצוב

המכשיר בעיצוב צדפה כמו ה-Z פליפ הראשון עם מסגרת אלומיניום, יש לו תצוגת מסך בגודל 6.7 אינץ' המוגנת על ידי זכוכית דקה במיוחד מתוצרת סמסונג הניתנת לקיפול לחלל של 4.2 אינץ'. המכשיר מציג דירוג עמיד במים IPX8, שלטענת סמסונג יכול לשרוד בהיותו שקוע 5 רגל של מים עד 30 דקות.
מפרטים > חומרה

מסך המכשיר בגודל 6.7 אינץ' ברוחב-גובה של 22:9, עם תמיכה בקצב רענון של 120 הרץ וכולל גם תמיכה ב-HDR10+. בחלקו האחורי של הטלפון מסך כיסוי קטן בגודל 1.9 אינץ' שיפור בגודלו לעומת מסך הכיסוי בגודל 1.1 אינץ' ב-Z Flip המקורי בו תוכלו להשתמש כדי להציג את השעה, התאריך ומצב הסוללה, אינטראקציה עם התראות, מענה לשיחות טלפון ולשמש כעינית. המכשיר מופעל על ידי מעבד בעל 8 ליבות, כאשר 3 מהן פועלות בתדר עבודה של 2.40 ג'יגה הרץ, 1 נוספת פועלות בתדר עבודה של 2.84 ג'יגה הרץ, וה-4 הנותרות פועלות בתדר עבודה של 1.80 ג'ייגה הרץ. במכשיר ישנה מערכת על שבב מסוג סנאפדרגון 888 מתוצרת קוואלקום, עם זיכרון RAM בנפח 8 ג'יגה בייט. האחסון הפנימי של המכשיר הוא 128 או 256GB, שאינה ניתנת להרחבה. המכשיר מופעל על ידי סוללה כפולה בקיבולת של 3300 מיליאמפר-שעה, מתח הטעינה המהירה בת 15 וואט, ומתח טעינה האלחוטית בת 10 וואט. כפתור ההפעלה משמש גם כחיישן טביעת האצבע כשיטה להוריד את לוח ההתראות ולהפעיל את Google Pay.
מפרטים > חומרה > מצלמה

המכשיר כולל מערך של שלוש מצלמות, ומצלמה אחת קדמית: זוג מצלמות אולטרה רחבות בשדה ראייה של 123 מעלות; ומצלמה Ultra Wide ברזולוציה 12 מגה פיקסל; כמו כן, המצלמה הקדמית ברזולוציה 10 מגה פיקסל.
מפרטים > תוכנה

המכשיר הושק כשמותקנת עליו מערכת ההפעלה אנדרואיד 11 בממשק המותאם של סמסונג - 3 One UI. ניתן לשדרג לאנדרואיד 12 עם הממשק - 4 One UI. המכשיר תומך גם ב"מצב גמיש" אשר נתמכת ביישומונים מסוימים כגון Youtube ו-Google Duo. בניגוד לטלפון הקודם קיים גם מסך חיצוני שנמצא באזור המצלמות, דבר שמאפשר לא רק לראות מה השעה ולעשות סלפי, אלא גם ניתן לראות הודעות שנשלחו מבלי לפתוח את הטלפון.
ביקורת

באתר TGSPOT אמרו כי הטלפון מכיל עיצוב דו-גווני יפה, בעל קצב ריענון גבוה, את עמידותו למים ואת המסך החיצוני השימושי, אך פחות אהבו כי הקפל באזור הסגירה מורגש, אין מצלמת טלפוטו, שיש מגנט לטביעת אצבע ושהסוללה מספיקה ליום עבודה אך לא יותר מזה.
באתר MAKO כינו את המכשיר כ"מתקפל שיכול לשבור שיאי מכירות", ציינו לחיובי את התמיכה ב-5G, את חיישן טביעת האצבע, את המסך החיצוני, אולם הם לא אהבו את הסוללה החלשה, ואת העובדה שבדומה למכשיר הקודם בסדרה, הוא עדיין יותר עדין ושלא ניתן לרכוש עבורו מגן מסך.
באתר IGN Israel נתנו למכשיר ציון "מעולה" של 10\8, תחת הגדרתו כ"פורץ דרך", וכן תמכו בו בגלל מכירו השפוי, היכולת להתקפל ולהתאים את עצמו לכיסים. אולם הם גם ידעו שהטלפון הזה יוותר על סוללה חזקה ובעל מצלמה סבירה.
הערות שוליים

↑  Clark, Mitchell (2021-08-11). "The 5 biggest announcements from Samsung's August Unpacked event". The Verge (באנגלית). אורכב מ-המקור ב-2021-08-11.
↑  "Galaxy Z Fold 3, Z Flip 3 edge foldables closer to mainstream". CNET. 2021-08-11. נבדק ב-2021-08-11.
↑  "Samsung Galaxy Z Fold 3, Galaxy Z Flip 3 Get New Colour Options in India". NDTV Gadgets 360 (באנגלית).
↑  "galaxy Z Flip 3 5g Specs". Samsung. 2021-10-08. נבדק ב-2021-10-08.
↑  סקירה: Samsung Galaxy Z Flip3 5G - מתקפל להמונים, באתר TGspot, ‏2021-09-06
↑  אור אליעז, ‏Galaxy Z Flip 3 5G – מתקפל שיכול לשבור שיאי מכירות, באתר ‏מאקו‏, 24 בספטמבר 2021
↑  byתומר פיין Posted 22 בנובמבר 2021 13:43, ביקורת: Samsung Galaxy Z Flip 3, באתר IGN Israel, ‏2021-11-22
סמסונג גלקסי Z פליפ 3 וסמסונג גלקסי Z פולד 3
סמסונג גלקסי Z פליפ 3 וסמסונג גלקסי Z פולד 3 במצב מתקפל
סטנישה מאנדיץ'

סטנישה מאנדיץ' (במונטנגרית: Станиша Мандић; נולד ב-27 בינואר 1995) הוא כדורגלן מונטנגרי המשחק בעמדת החלוץ בוושי ווגו.
קריירת מועדונים

מאנדיץ' התחיל את הקריירה שלו בקבוצת הכדורגל של צ'וקאריצ'קי. ב-6 באפריל 2014 ערך את הופעת הבכורה שלו בקבוצה בניצחון 0-1 נגד נפרדאק קרושבץ'. ב-12 באפריל הבקיע את שער הבכורה שלו בקבוצה בהפסד 4-1 נגד הכוכב האדום בלגרד. עונה לאחר מכן, זכה עם הקבוצה בגביע הראשון בתולדותיה.
בקיץ 2017 הושאל לסונגדל מליגת העל הנורווגית. ביוני 2018 המועדון רכש את כרטיס השחקן שלו בחתימה לשלוש שנים.
ב-20 בפברואר 2019 הושאל לזרינסקי מוסטאר מליגת העל של בוסניה והרצגובינה. הוא ערך את הופעת הבכורה שלו בקבוצה בהפסד 1-0 לפ.ק. סרייבו במסגרת הגביע הבוסני.
ב-14 בפברואר 2024 חתם בוושי ווגו מהליגה הסינית הראשונה.
קריירה בינלאומית

מאנדיץ' שיחק בנבחרות הנוער של סרביה והשתתף עמה באליפות אירופה בכדורגל עד גיל 19 בשנת 2014 ושנה לאחר מכן בגביע העולם בכדורגל עד גיל 20.
ב-31 באוגוסט 2015 הודיע מאנדיץ' כי הוא יעבור לייצג את מונטנגרו. מספר ימים לאחר מכן, הוא ערך את הופעת הבכורה שלו בנבחרת מונטנגרו במשחק נגד מולדובה.
סן פרנסיסקו (ארגנטינה)

| --- | --- |
פסלו של חוסה ברנרדו איטורספה, מייסד העיר
פסלו של חוסה ברנרדו איטורספה, מייסד העיר
 מדינה:  ארגנטינה ארגנטינה
 פרובינציה:  קורדובה (פרובינציה) קורדובה
 חבל ארץ:  פמפס
 תאריך ייסוד:  1886
 גובה:  104 מטרים
 אוכלוסייה:  ‏
  ‑ בעיר:  58,588 (2011)
  ‑ במטרופולין:  74,060 (2010)
 קואורדינטות:  31°26′08″S 62°04′17″W﻿ / ﻿31.43556°S 62.07139°W﻿ / -31.43556; -62.07139
 אזור זמן:  UTC -3
 www.sanfrancisco.gov.ar
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט סן פרנסיסקו(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט סן פרנסיסקו(למפת קורדובה רגילה) קורדובה ריו קוארטו ויז'ה מריה ויז'ה קרלוס פאס סנטיאגו דל אסטרו סנטה פה  בואנוס איירס לה פמפה סן לואיס לה ריוחה  קטמרקהסן פרנסיסקו(למפת קורדובה מוגדלת) קורדובה ריו קוארטו ויז'ה מריה ויז'ה קרלוס פאס סנטיאגו דל אסטרו סנטה פה  בואנוס איירס לה פמפה סן לואיס לה ריוחה  קטמרקהסן פרנסיסקו  he tabBackground:;tabBorder:#aaa;defaultTab:0;
סן פרנסיסקו (בספרדית: San Francisco) היא עיר בפרובינציית קורדובה בארגנטינה. העיר שוכנת במזרח הפרובינציה, על הגבול עם פרובינציית סנטה פה, במרחק של 205 קילומטרים מזרחית לקורדובה, בירת הפרובינציה.
היסטוריה

ב-1886 המושל של פרובינציית סנטה פה סימון דה איריונדו הסמיך את חוסה ברנרדו איטורספה להקים התיישבות בגבול המערבי של סנטה פה. איטורספה ייסד כך את סן פרנסיסקו, אך בטעות הקים את ההתיישבות מעבר לגבול, בתחומי פרובינציית קורדובה. הטעות לא תוקנה וההתיישבות נשארה בפרובינציית קורדובה. ב-1888 ההתיישבות הוזזה כ-8 קילומטרים דרומה כדי לקרב אותה לתחנת רכבת שהוקמה באזור.
ב-1915 סן פרנסיסקו קיבלה מעמד של עיר. בעשורים שלאחר מכן סן פרנסיסקו קלטה גלי מהגרים שהגיעו לארגנטינה בעקבות מלחמת העולם הראשונה ומלחמת העולם השנייה. מוצאם של רוב המהגרים האלו היה באזור פיימונטה באיטליה.
כלכלה

כלכלת סן פרנסיסקו מסתמכת בעיקר על חקלאות, הכוללת בין היתר גידול סויה, חיטה ותירס, גידול מקנה וכן ייצור מוצרים מן החי כמו חלב. בעשורים האחרונים התפתחה בעיר גם תעשייה גדולה.
תחבורה

סן פרנסיסקו נמצאת על מסלולם של הכבישים הלאומיים 19, המקשר בין העיר קורדובה ובין פרובינציית סנטה פה, ו-158, המקשר את סן פרנסיסקו לריו קוארטו הנמצאת בדרום פרובינציית קורדובה.
בית עיריית סן פרנסיסקו
עופר רגירר

| --- | --- |

עופר רגירר, 2017
 לידה:  16 במאי 1977 (בן 47) ישראל 
 מדינה:  ישראל 
 פרופיל ב-IMDb
 
עופר רגירר (נולד ב-16 במאי 1977) הוא שחקן ישראלי.
ביוגרפיה

רגירר נולד בחיפה וגדל ברחובות הוא בן אמצעי בין שלושה אחים: אחות בכורה, ואח צעיר. בגיל צעיר הצטרף ל"בימת הנוער" ברחובות. עוד בהיותו תלמיד תיכון התקבל להפקה הישראלית של גריז (1995) בבימויו של אורי פסטר. לאחר שירותו הצבאי כחוקר מצ״ח משטרה צבאית חוקרת, התבלט בצוות הבידור של מלונות ישרוטל באילת ומשם התקבל כשחקן, זמר ורקדן למחזמר "מלך סיאם", ובהמשך גם במחזמר "המלך ארתור ואבירי השולחן העגול" שכתב וביים ירון כפכפי בהפקת יוכלמן-אשר. במקביל החל ללמוד משחק, בתחילה בבית הספר למשחק מול מצלמה של שרון אלכסנדר (2000–2001), ולאחר מכן בבית הספר הגבוה לאומנויות הבמה בית צבי (2001–2004).
רגירר הוא חלק מקבוצת "בועות" בהנחייתה של סיגלית מחבר, אשר מופיעה ברחבי הארץ בערבי תיאטרון פלייבק.
מאז שנת 2001 רגירר נמצא בזוגיות עם הבמאי ירון כפכפי. השניים מתגוררים יחד בתל אביב ומגדלים ארבעה ילדים מהורות משותפת עם שתי נשים: זוג תאומות של רגירר ובן ובת של כפכפי.
תפקידים נבחרים > קולנוע

| שנה | שם הסרט | תפקיד | הערות |
| --- | --- | --- | --- |
| 2008 | אנטארקטיקה | בועז |  |
| 2009 | Fucking different TLV | אבי |  |
| 2009 | בניסקו | אדם | סרט קצר |
| 2015 | ארץ פצועה | שוטר |  |
| 2016 | ליל ירח בהיר | בועז | סרט קצר |
| 2016 | עור ועצמות | עמוס | סרט קצר |
| 2016 | לעבור את הקיר | שגיא |  |
תפקידים נבחרים > טלוויזיה

| שנה | שם התוכנית | תפקיד | הערות |
| --- | --- | --- | --- |
|  | זומזום | שוטר צבאי |  |
|  | חשופים | סרן אורן אבלס |  |
|  | גריז | בתפקיד עצמו |  |
|  | חברות | יאיר |  |
|  | בית הכלבים | טייס |  |
| 2019 | תברחו | ד"ר גרין |  |
תפקידים נבחרים > תיאטרון

| שנה | שם ההצגה | תיאטרון | תפקיד | הערות |
| --- | --- | --- | --- | --- |
| 2000–2001 | מלך סיאם | יוכלמן אשר פרידמן הפקות |  |  |
| 2001–2002 | המלך ארתור ואבירי השולחן העגול | יוכלמן אשר פרידמן הפקות | סר קיי |  |
| 2004–2005 | שיקגו | תיאטרון בית לסין |  | המחליף של ששי קשת |
| 2005–2007 | המפיקים | תיאטרון הקאמרי | מעצב התלבושות |  |
| 2007 | סביב העולם בשמונים יום | מיקי וירון פלד, יוכלמן אשר פרידמן הפקות | דמויות שונות |  |
| 2008 | יוסף וכתונת הפסים המשגעת | תיאטרון הבימה | שר המשקים |  |
| 2008–2012 | המסע אל פנים החדר | תיאטרון תמונע | זלוטי |  |
| 2011–2012 | סיגל | תיאטרון הבימה |  |  |
| 2011–2013 | ביקור הגברת הזקנה | תיאטרון הבימה | הספורטאי, שומר ראש, לם טלוויזיה, איש בעיר |  |
| 2012 | פיטר פן | מאור ומעיין מימון, בימות | הצ'יף האינדיאני/שודד ים |  |
| 2012–2020 | מכתבים ברוח | גיל לוי הפקות |  |  |
| 2013–2019 | מסביב לעולם בשמונים יום | תיאטרון ארצי לנוער | פיליאס פוג |  |
| 2013–2014 | רעל ותחרה | תיאטרון הבימה | השוטר |  |
| 2014–2016 | הסתכלות | תיאטרון הסמטה | אורי |  |
| 2015–2019 | פיטר פן | תיאטרון מופע | קפטן הוק |  |
| 2016–2017 | סינדרלה | חסידה הפקות | הנסיך |  |
| 2016–2019 | גאווה ודעה קדומה | תיאטרון הסמטה | דרסי |  |
| 2016–2020 | צלילי המוזיקה | תיאטרון ארצי לנוער | הר זלר |  |
| 2016–2020 | אני ירושלמי | תיאטרון גושן | משה דוד גאון, אביו של יהורם גאון |  |
| 2017–2019 | מזמור חג המולד | תיאטרון הסמטה | קרצ׳ט |  |
| 2018–2020 | כולם היו בני | תיאטרון סנטר סטייג׳ ישראל | כריס |  |
| 2019–2020 | רוק בבית הספר | תיאטרון תל אביב | מר ויליאמס |  |
סמסונג גלקסי Z פליפ

| --- | --- |


 מידע כללי
 סוג:  דגם של טלפון חכם 
 מפתח:  סמסונג אלקטרוניקה
 יצרן:  סמסונג אלקטרוניקה
 תאריך הפצה:  מודל ה-4G: ב-14 בפברואר 2020 מודל ה-5G: ב-7 באוגוסט 2020
 סדרה:  סמסונג גלקסי 
 הקודם בסדרה:  סמסונג גלקסי פולד 
 מידע טכני
 מערכת הפעלה:  אנדרואיד 10 - One UI 2.1.  ניתן לשדרג לאנדרואיד 11 - One UI 3.1
 מעבד:  מעבד מתומן ליבות (1x2.95 GHz, 3x2.41 GHz ו-4x1.78 GHz) Kryo 485
 מאיץ גרפי:  אדרנו 640 
 נפח אחסון:  256 ג'יגה בייט
 זיכרון:  8 ג'יגה בייט RAM
 סוללה:  3300 מיליאמפר-שעה
 רשת:  2G, 3G, LTE 5G (מודל ה-5G בלבד)
 מידות
 רוחב:  73.6 מ"מ 
 גובה:  167.3 מ"מ 
 עובי:  7.2 מ"מ, 17.3 מ"מ 
 משקל:  183 גרם
 צורה:  "עיצוב צדפה", מתקפל אופקית, מלבן עם פינות מעוגלות
 אתר רשמי
 
סמסונג גלקסי Z פליפ (באנגלית: Samsung Galaxy Z Flip) הוא סמארטפון מתקפל מבוסס אנדרואיד, המיוצר ומפותח על ידי סמסונג אלקטרוניקה, כחלק מסדרת Z של סמסונג גלקסי. הוא הוכרז לראשונה בפרסומת במהלך פרסי האוסקר לשנת 2020, הוא הוכרז עם סמסונג גלקסי S20 ב-11 בפברואר 2020, והושק ב-14 בפברואר 2020. המכשיר מתקפל אופקית ומעוצב בציפוי זכוכית היברידי ממותג בשם "Infinity Flex Display".
בשנת 2021 הוחלף על ידי סמסונג גלקסי Z פליפ 3.
מפרט > עיצוב

המכשיר בנוי ממסגרת מאלומיניום ומשטח "זכוכית דקיקה במיוחד" ועבה עם שכבת פלסטיק, המיוצרת על ידי סמסונג עם חומרים מבית Schott AG, אשר "מיוצרת תוך שימוש בתהליך מתעצם כדי לשפר את הגמישות והעמידות שלה", ומוזרקת עם "חומר מיוחד עד לעומק לא ידוע להשגת קשיות עקבית"; זכוכית גורילה רגילה משמשת ללוחות האחוריים. למסך יש חיתוך עגול בחלק העליון של המסך עבור המצלמה הקדמית. החלק החיצוני כולל מסך חיצוני קטן בגודל 1.1 אינץ' הצמוד למודול המצלמה, שיכול להציג את השעה, התאריך ומצב הסוללה, לקיים אינטראקציה עם התראות, לענות לשיחות טלפון ולשמש כעינית. המכשיר הוא הטלפון החכם המתקפל הראשון שמשתמש בתצוגת זכוכית, בעוד שטלפונים מתקפלים קודמים כמו המוטורולה רייזר והסמסונג גלקסי פולד השתמשו במסכי פלסטיק. שימוש בתצוגת זכוכית מביא למסך עמיד יותר, ומפחית את קפל המסך בנקודת הקיפול. מנגנון הציר מחוזק בסיבי ניילון שנועדו להרחיק אבק; סמסונג דירגה את מנגנון הקיפול כתומך בעד 200,000 שימושים.
מפרט > חומרה

המכשיר מעוצב בעיצוב צדפה, המסך מסוג דינמי AMOLED בגודל 6.7 אינץ', ביחס רוחב-גובה של 21:9, התומך ב-HDR10+.
המכשיר מופעל על ידי מעבד בעל שמונה ליבות, כאשר 3 מהן פועלות בתדר עבודה של 2.41 ג'יגה הרץ, ו-1 מהן פועלות בתדר עבודה של 2.95 ג'יגה הרץ, וה-4 הנותרות פועלות בתדר עבודה של 1.78 ג'יגה הרץ. במכשיר ישנה מערכת על שבב מדגם סנאפדרגון 855+ מתוצרת קוואלקום. למכשיר אחסון פנימי בנפח 256 ג'יגה בייט, שאינו ניתו להרחבה וזיכרון RAM בנפח 8 ג'יגבייט. כמו כן, המכשיר מופעל על ידי סוללה בקיבולת 3300 מיליאמפר-שעה, במתח טעינה אלחוטית בת 15 וואט, באמצעות שקע USB-C. כפתור ההפעלה מוטבע במסגרת ומשמש כחיישן טביעת האצבע, כאשר נדנדת הווליום ממוקם מעל.
מפרט > חומרה > מצלמה

המכשיר מצויד במערך בעל שתי מצלמות אחוריות, ומצלמה אחת קדמית, הכולל: מצלמה ראשית ברזולוציה 12 מגה פיקסל, התומכת ב-("פוקוס אוטומטי") ו-("ייצוב אופטי OIS"); מצלמה משנית בזווית רחבה בשדה ראייה של 123 מעלות ברזולוציה 12 מגה פיקסל; כמו כן, במכשיר ישנה מצלמה קדמית לצילום סלפי ברזולוציה 10 מגה פיקסל. המצלמה הראשית תומכת בהסרטת וידאו עד 8K.
מפרט > תוכנה

המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI 2.1. ניתן לשדרג לגרסה 11 לממשק - One UI 3.1. למכשיר יכולת מסך מפוצל הנקראת "מצב גמיש" אשר נתמכת באפליקציות מסוימות כמו YouTube ו-Google Duo.
גלריה

מצב פתוח
מצב מקופל
מצב פתוח
מצב סגור - flip 5
הערות שוליים

1 2  Kastrenakes, Jacob (2020-02-11). "Samsung's Galaxy Z Flip has the first folding glass display". The Verge (באנגלית). נבדק ב-2020-02-13.
↑  SamMobile. "Samsung's foldable devices will fall under the Galaxy Z umbrella". SamMobile (באנגלית אמריקאית). נבדק ב-2020-07-11.
↑  Jordan Valinsky. "Samsung unexpectedly shows off the Galaxy Z Flip". CNN. נבדק ב-2020-02-11.
↑  Bohn, Dieter (11 בפברואר 2020). "Samsung Galaxy Z Flip First Look: Folding Glass Changes Everything". The Verge. נבדק ב-11 בפברואר 2020. {{cite news}}:  (עזרה)
↑  Dolcourt, Jessica (13 בפברואר 2020). "Samsung Galaxy Z Flip's foldable glass screen: Already more impressive than the Razr". CNET. נבדק ב-14 בפברואר 2020. {{cite news}}:  (עזרה)
↑  Amadeo, Ron (11 בפברואר 2020). "Samsung's Galaxy Z Flip is the first foldable with a flexible glass cover". Ars Technica. נבדק ב-11 בפברואר 2020. {{cite news}}:  (עזרה)
↑  Hollister, Sean (19 בפברואר 2020). "Folding Glass: how, why, and the truth of Samsung's Z Flip". The Verge (באנגלית). נבדק ב-19 בפברואר 2020. {{cite web}}:  (עזרה)
↑  Bohn, Dieter (2020-02-11). "Hands on with Samsung's Galaxy Z Flip foldable phone". The Verge (באנגלית). נבדק ב-2020-02-14.
↑  Peters, Jay (11 בפברואר 2020). "The Galaxy Z Flip's split-screen mode isn't just for Samsung foldables, says Google". The Verge. נבדק ב-14 בפברואר 2020. {{cite web}}:  (עזרה)